open-index/open-wikipedia-markdown huggingface dataset:
বিমল তরফদার

**বিমল চন্দ্র তরফদার** (জন্ম: ৬ জুলাই ১৯৭৪) বাংলাদেশের একজন সাবেক অ্যাথলেটিকস স্প্রিন্টার। তিনি কলম্বোতে অনুষ্ঠিত ১৯৯১ দক্ষিণ এশীয় গেমসে ১০০মিটার স্প্রিন্টে স্বর্ণ পদক জিতেছিলেন।

তরফদার ১৯৯৪ কমনওয়েলথ গেমসে অংশগ্রহণ করেছিলেন। 
তরফদার ১৯৯৬ গ্রীষ্মকালীন অলিম্পিকে পুরুষদের ১০০ মিটার স্প্রিন্টে প্রতিদ্বন্দ্বিতা করেছিলেন। তিনি ১০.৯৮ এ নথিভূক্ত হন, যা দ্বিতীয় পর্বে উর্ত্তিণ হওয়ার জন্য যোগ্যতা অর্জনের জন্য যথেষ্ট ছিল না। তার সবচেয়ে সেরা ছিল ১০.৫৭, যা ১৯৯৬ সালে তৈরি করেন।

## তথ্যসূত্র

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের অলিম্পিক মল্লক্রীড়াবিদ
বিষয়শ্রেণী:বাংলাদেশী পুরুষ স্প্রিন্টার
বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯৪ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:কমনওয়েলথ গেমসে বাংলাদেশের প্রতিযোগী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে মল্লক্রীড়ায় পদক বিজয়ী
বিষয়শ্রেণী:বাংলাদেশী হিন্দু
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
রাখশান বিভাগ

**রাখশান বিভাগ** পাকিস্তানের বেলুচিস্তান প্রদেশে অবস্থিত একটি প্রশাসনিক বিভাগ।

## তথ্যসূত্র

বিষয়শ্রেণী:পাকিস্তানের বিভাগ
লোরালাই জেলা

**লোরালাই জেলা** () পাকিস্তানের বেলুচিস্তান প্রদেশের উত্তর-পূর্ব অঞ্চলে অবস্থিত একটি জেলা। লোরালাই শহর হচ্ছে জেলাটির প্রধান সদর দপ্তর।

১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ২,৯৭,৬০০ জন, যার মধ্যে থেকে প্রায় ১২% ছিল শহুরে বসবাসকারী। জেলাটির অধিবাসীদের প্রধান ভাষা হচ্ছে পশতু, যেখানে জনসংখ্যার প্রায় ৯২% মানুষ ভাষাটি ব্যবহার করে, এছাড়াও বেলুচি (৩.৪%) এবং পাঞ্জাবি (১.২%) রয়েছে। 

## শিক্ষা
* লোরালাই বিশ্ববিদ্যালয়
* লোরালাই মেডিকেল কলেজ

পাকিস্তান জেলা শিক্ষা পদক্রম অনুযায়ী, লোরালাই জেলার শিক্ষা সূচকে ১৪১ টি প্রতিষ্ঠানের মধ্যে জেলাটি ৯৭ নম্বরের অবস্থান করছে। তবে এই সূচকটি জেলার শিক্ষা, লিঙ্গ সমতা এবং বিভিন্ন অভ্যন্তরিন ধারণাকে বিবেচনা করে থাকে।

## তথ্যসূত্র

## গ্রন্থপঞ্জি

*

## বহিঃসংযোগ

* -এ লোরালাই 

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:লোরালাই জেলা
ইমরান নযর হোসেন

**ইমরান নযর হোসেন** () একজন ইসলামি আলিম, স্কলার, লেখক এবং দার্শনিক, যিনি ইসলামি পরকালবিদ্যা, বিশ্ব রাজনীতি, অর্থনীতি এবং আধুনিক সামাজিক-অর্থনৈতিক/রাজনৈতিক বিষয়গুলিতে বিশেষজ্ঞ। তিনি *পবিত্র কুরআনে জেরুজালেম* ও অন্যান্য গ্রন্থের লেখক।

## জীবনী
হোসেন করাচিতে আলিমিয়া ইনস্টিটিউট অব ইসলামিক স্টাডিজের প্রিন্সিপাল ও নিউইয়র্কের লং আইল্যান্ডের দার আল কুরআন মসজিদের ইমাম হিসেবে দায়িত্ব পালন করেছেন।

## জাতিসংঘ
তিনি দশ বছর যাবত ম্যানহাটনের জাতিসংঘ সদর দফতরে প্রতি মাসে একবার সাপ্তাহিক জুমার নামাজে ইমামতি করেন এবং খুৎবা দেন। 

## তথ্যসূত্র


## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৪২-এ জন্ম
ইমরান নজর হোসেইন
বিষয়শ্রেণী:বিরুদ্ধ-জায়নবাদ
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইসলাম ধর্মীয় নেতা
বিষয়শ্রেণী:মুসলিম ধর্ম প্রচারক
বিষয়শ্রেণী:ভারতীয় বংশোদ্ভূত ত্রিনিদাদ ও টোবাগোর ব্যক্তি
বিষয়শ্রেণী:২০শ শতাব্দীর ইসলাম ধর্মীয় নেতা
বি৪ইউ মুভিজ

**বি৪ইউ মুভিজ** একটি ভারতীয় টিভি চ্যানেল যা হিন্দি ভাষার চলচ্চিত্র প্রচার করে। চ্যানেলটির কার্যক্রম মুম্বই থেকে পরিচালিত হয়। চ্যানেলটি প্রায় ১০০ দেশে অনুষ্ঠানমালা সম্প্রচার করে। চ্যানেলটির মালিক বি৪ইউ নেটওয়ার্ক, যেটির মালক লক্ষ্মী মিত্তাল, কিশোর লুলা ও গোকুল বিনানি। চ্যানেলটি হিন্দি সিনেমার পাশাপাশি বিভিন্ন তারকার সাক্ষাৎকার, সিনেমার খবর প্রভৃতি প্রচার করে। ইরোস এন্টারটেইনমেন্ট এর সাথে সম্পাদিত এক চুক্তি অনুসারে চ্যানেলটি এই কোম্পানির ব্যানারের নির্মিত চলচ্চিত্র তাদের চ্যানেলে প্রচার করতে পারে(ভারতের বাইরে)। চ্যানেলটির চারটা ভার্শন আছে যেগুলো যুক্তরাজ্য, উত্তর আমেরিকা, মধ্যপ্রাচ্য ও  দক্ষিণ এশিয়ায় উপলভ্য।

## তথ্যসূত্র

বিষয়শ্রেণী:টেলিভিশন স্টেশন
বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:বলিউড ভিত্তিক চলচ্চিত্র চ্যানেল
বিষয়শ্রেণী:ব্রিটিশ ভারতীয় গণমাধ্যম
বিষয়শ্রেণী:১৯৯৯-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ভারতের চলচ্চিত্র চ্যানেল
বিষয়শ্রেণী:হিন্দি চলচ্চিত্র
শেরানী জেলা

**শিরানি** অথবা **শেরানী** পাকিস্তানের বেলুচিস্তান প্রদেশের একটি জেলা। T২০১৭ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১৫৩,১১৬ জন। শেরানী উপজেলাটি সম্পূর্ণরূপে গ্রামীণ এলাকায় অবস্থিত, এখানে চারটি গ্রাম রয়েছে, যথা: আহমেদি দিরগা (আহমেদী দেরগা), শিংহর, সুস্পার কিলি ও মানিখওয়া (মানি খওয়া)। উপজেলাটি সুলাইমান পর্বতমালার অভ্যন্তরে অবস্থিত এবং এটি সর্বোচ্চ পর্বত তখত-ই-সুলাইমান।

## ভৌগোলিক অবস্থান
ভৌগোলিক অবস্থান অনুযায়ী জেলাটির দক্ষিণে ওয়াজিরিস্তান, পূর্বে ডেরা ইসমাইল খান জেলা, দক্ষিণপূর্ব মুসাখেল জেলা, দক্ষিণ ও পশ্চিমে ঝব জেলা এবং উত্তর-পশ্চিমে আফগানিস্তানের পাক্তিকা প্রদেশের সীমানা ঘিরে রেখেছে।

## জনসংখ্যার উপাত্ত
শেরানির জেলার ১৯৯৮ সালের আদমশুমারী তথ্য অনুযায়ী, ঝব জেলাটির একটি উপবিভাগ হিসেবে জনসংখ্যা ছিল প্রায় ৮১,৭০০ জন এর মত। প্রধান ভাষা পশতু হিসেবে প্রায় ৯৯.৭% মানুষ ভাষাটি ব্যবহার করে থাকে।

## তথ্যসূত্র

## বহিঃসংযোগ

* Sheerani District  at www.balochistan.gov.pk 

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:২০০৬-এ পাকিস্তানে প্রতিষ্ঠিত
বিষয়শ্রেণী:শেরানী জেলা
দ্য গুড লায়ার

**দ্য গুড লায়ার** ২০১৯ সালে মুক্তিপ্রাপ্ত একটি ইংরেজি চলচ্চিত্র যা পরিচালনা করেছেন বিল কন্ডন। চলচ্চিত্রটি জেফ্রি হ্যাচার রচনা করেছেন, যেটি নিকোলাস সয়ারলের একই নামের উপন্যাস অবলম্বনে বানানো।

## অভিনয়ে
*ইয়ান ম্যাকেলেন
*হেলেন মিরেন
*জিম কার্টার
*লরি ডেভিডসন
*রাসেল টভয়

## নির্মাণ
২০১৮ সালের মার্চে বিল কন্ডন জানান, তিনি *দ্য গুড লায়ার* নামের একটি চলচ্চিত্র বানাবেন এবং এতে অভিনয় করবেন হেলেন মিরেন ও ইয়ান ম্যাকেলেন। ঐ বছরের এপ্রিলে অভিনয়শিল্পীদের তালিকায় রাসেল টভয় ও জিম কার্টার যুক্ত হন। ২০১৮ সালের ২৩শে এপ্রিল লন্ডনে চলচ্চিত্রটির চিত্রগ্রহণ শুরু হয়। চলচ্চিত্রটির চিত্রগ্রহণ এরপর বার্লিনে সম্পন্ন হয়।

## মুক্তি
চলচ্চিত্রটি ২০১৯ সালের ১৫ই নভেম্বর মুক্তি পেয়েছিল।

## তথ্যসূত্র

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:বার্লিনের পটভূমিতে চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:মার্কিন অপরাধমূলক রোমাঞ্চকর চলচ্চিত্র
বিষয়শ্রেণী:নাৎসি জার্মানি সম্পর্কে চলচ্চিত্র
বিষয়শ্রেণী:১৯৪৮-এর পটভূমিতে চলচ্চিত্র
বিষয়শ্রেণী:২০০৯-এর পটভূমিতে চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:ব্রিটিশ উপন্যাস অবলম্বনে চলচ্চিত্র
বিষয়শ্রেণী:১৯৪৩-এর পটভূমিতে চলচ্চিত্র
বিষয়শ্রেণী:বার্লিনে ধারণকৃত চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
ঝব জেলা

**ঝব** () ږوب পশতু) পাকিস্তানের বেলুচিস্তান প্রদেশের উত্তর পশ্চিমে অবস্থিত একটি জেলা। ঝব জেলা প্রাদেশিকভাবে শাসিত একটি উপজাতীয় এলাকা। ২০১৭ সালের আদমশুমারীর হিসাব অনুযায়ী ঝব জেলার জনসংখ্যা ছিল প্রায় ৩১০,৫৪৪ জন এর মত। ঝব জেলা সেচের জন্য ঝব নদী ব্যবহৃত হয়।

## জনসংখ্যার উপাত্ত
১৯৯৮ সালের আদমশুমারি অনুসারে, কাকার খুরসান ও ঝব (৩য় উপজেলা পৃথক শেরানী জেলা হিসাবে প্রতিষ্ঠিত হয়েছিল) এর দুই উপজেলায় জনসংখ্যা ছিল প্রায় ১,৯৩,০০০ জন এর মত। জনসংখ্যার প্রায় (৯৬%) মানুষ পশতু ভাষাকে প্রথম ভাষা বা মাতৃভাষা হিসেবে ব্যবহার করে থাকে, এছাড়া সরাইকি (১.৮%) এবং পাঞ্জাবি (১.৭৭%) ভাষাভাষী রয়েছে। 

## তথ্যসূত্র

## গ্রন্থপঞ্জি
*

## বহিঃসংযোগ
* Zhob District at www.balochistan.gov.pk 
* Zhob District  at www.balochistanpolice.gov.pk 

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:ঝব জেলা
মেন ইন ব্ল্যাক: ইন্টারন্যাশনাল

**মেন ইন ব্ল্যাক: ইন্টারন্যাশনাল** একটি সায়েন্স ফিকশন চলচ্চিত্র, যেটি পরিচালনা করেছেন এফ. গ্যারি গ্রে। চলচ্চিত্রটি *মেন ইন ব্ল্যাক* সিরিজের চতুর্থ কিস্তি।

## অভিনয়ে
*ক্রিস হেমসওর্থ
*টেস থম্পসন
*লিয়াম নিসন
*রেবেকা ফার্গুসন
*এমা থম্পসন
*কুমাইল নাঞ্জিয়ানি
*লেস টুইন্স
*রেফ স্পাল

## নির্মাণ
২০১৮ সালের ফেব্রুয়ারিতে এফ. গ্যারি গ্রে চলচ্চিত্রটি পরিচালনার কাজে যুক্ত হন এবং ক্রিস হেমসওর্থ চলচ্চিত্রটিতে অভিনয়ের জন্য চুক্তিবদ্ধ হন। পরবর্তী মাসে চলচ্চিত্রটির সাথে যুক্ত হন অভিনেত্রী টেসা থম্পসন। মে মাসে যুক্ত হন লিয়াম নিসন ও জুনে যুক্ত হন কুমাইল নাঞ্জিয়ানি, লেস টুইন্স ও রেফ স্পাল।

চলচ্চিত্রটির মুখ্য চিত্রগ্রহণ সে বছরের জুলাই মাসের ৯ তারিখে লন্ডনে আরম্ভ হয় এবং চলচ্চিত্রটির চিত্রগ্রহণ মরক্কো, ইতালি, নিউইয়র্কে চলতে থাকে।

চলচ্চিত্রটির ভিজ্যুয়াল ইফেক্টের কাজ আলেজান্দ্রো ওনগারোর তত্ত্বাবধায়নে সম্পন্ন হবে।

## মুক্তি
চলচ্চিত্রটি ২০১৯ সালের জুন মাসের ২৪ তারিখে মুক্তি পাবে।

## তথ্যসূত্র

## বহিঃসংযোগ
* 
* 

বিষয়শ্রেণী:২০১৯-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:দ্বীপপুঞ্জের পটভূমিতে চলচ্চিত্র
বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র
বিষয়শ্রেণী:ইতালির পটভূমিতে চলচ্চিত্র
বিষয়শ্রেণী:১৯৯৬-এর পটভূমিতে চলচ্চিত্র
বিষয়শ্রেণী:অ্যাম্বলিন এন্টারটেইনমেন্টের চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:ড্যানি এলফম্যান সুরারোপিত চলচ্চিত্র
বিষয়শ্রেণী:২০১৬-এর পটভূমিতে চলচ্চিত্র
বিষয়শ্রেণী:২০১৯-এর পটভূমিতে চলচ্চিত্র
বিষয়শ্রেণী:ইতালিতে ধারণকৃত চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:মরক্কোতে ধারণকৃত চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১৯-এর ত্রিমাত্রিক চলচ্চিত্র
লিটল (চলচ্চিত্র)

**লিটল** একটি আসন্ন হাস্যরসাত্মক ইংরেজি চলচ্চিত্র, যার পরিচালক টিনা গোল্ডেন। চলচ্চিত্রটিতে অভিনয় করেছেন রেগিনা হল, মার্শাই মার্টিন, ইসা রে সহ আরো অনেকে।

## অভিনয়ে
* রেগিনা হল
* মার্শাই মার্টিন
* ইসা রে
* জাস্টিন হার্টলি
* টোন বেল

## নির্মাণ
ইসা রে মে মাসে চলচ্চিত্রটির সাথে যুক্ত হন। অপরদিকে, রেগিনা হল তার পরের মাসে চলচ্চিত্রটির সাথে যুক্ত হন। চলচ্চিত্রটির মুখ্য চিত্রগ্রহণ সেই বছরের আগস্টে আটলান্টায় সম্পন্ন হয়।

## মুক্তি
চলচ্চিত্রটির ২০১৯ সালের ১২ এপ্রিল মুক্তি পাওয়ার কথা আছে।

## তথ্যসূত্র

বিষয়শ্রেণী:২০১৯-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০১৯-এর প্রণয়ধর্মী হাস্যরসাত্মক চলচ্চিত্র
বিষয়শ্রেণী:ইউনিভার্সাল পিকচার্সের চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:আটলান্টার পটভূমিতে চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:আফ্রিকান-মার্কিন চলচ্চিত্র
বিষয়শ্রেণী:ইংরেজি ভাষার প্রণয়ধর্মী হাস্যরসাত্মক চলচ্চিত্র
দুকি জেলা

**দুকি** (), পাকিস্তানের বেলুচিস্তান প্রদেশের একটি জেলা। এটি ১০৯২ মিটার (৩৫৮৫ ফুট) উচ্চতায় অবস্থিত। এখানে বেশ কয়েকটি ইউনিয়ন পরিষদ রয়েছে, এর মধ্যে উল্লেখযোগ্য হচ্ছে: ভিয়ালা দুকি, জঙ্গাল রবাত, সদর, সিভিল স্টেশন, নেসারাবাদ, থাল, লুনি এবং নান সাহেব জিয়ারত। জেলাটির প্রধান রাজস্ব মূলত কৃষি ও প্রাকৃতিক সম্পদ থেকে আসে। এখানে ৩টি প্রধান উপজাতি: তারীন, লুনি এবং নাসর রয়েছে।

## তথ্যসূত্র

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:দুকি জেলা
মুসাখেল জেলা (পাকিস্তান)

**মুসাখেল** () পাকিস্তানের বেলুচিস্তান প্রদেশের উত্তর-পূর্ব অঞ্চলে অবস্থিত একটি জেলা। ১৯৯২ সালে এটি একটি পৃথক জেলা মর্যাদা লাভ করে, এর পূর্বে এটি লরালাই জেলার একটি তহসিল ছিল।

## ভৌগোলিক অবস্থান
ভৌগোলিক অবস্থান অনুযায়ী জেলাটি বেলুচিস্তানের উত্তর-পূর্বাঞ্চলীয় সীমান্তে অবস্থিত এবং পাঞ্জাবের খাইবার পাখতুনখোয়া ও দেরা গাজী খান সীমানা ঘিরে রেখেছে। জেলাটি ৫৭২৮ বর্গ কিমি এলাকা জুড়ে গঠিত হয়েছে। মুসা খেলা হচ্ছে জেলাটির প্র্রধান সদর দপ্তর বা রাজধানী।

## প্রশাসনিক বিভাগ
মুসাখেল জেলা ৪টি তহসিল নিয়ে গঠিত হয়েছে:
* দারুগ
* কিংগরি
* মুসাখেল
* তইসার

## তথ্যসূত্র

## বহিঃসংযোগ

* Musakhel District  at www.balochistan.gov.pk 
* Musakhel District  at www.balochistanpolice.gov.pk 

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:মুসাখেল জেলা, পাকিস্তান
উইলিয়াম লেভি

**উইলিয়াম লেভি** (ইংরেজি: William Levy; জন্মগত নাম: **উইলিয়াম গেটিরেজ লেভি**; জন্ম: ২৯ অগস্ট, ১৯৮০) হলেন একজন কিউবান-মার্কিন অভিনেতা ও প্রাক্তন মডেল।

## প্রথম জীবন ও শিক্ষা
লেভির জন্ম কিউবার কোজিমারে। তার দাদামশাই ছিলেন ইহুদি (তার পদবির উৎস)। তবে তিনি বড়ো হয়েছিলেন এক অ-ধর্মীয় পারিবারিক পরিমণ্ডলে। লেভির একক মা বারবারা তাকে মানুষ করেছিলেন। ১৪ বছর বয়সে লেভি তার অন্যান্য সদস্যদের সঙ্গে ফ্লোরিডার মিয়ামিতে চলে আসেন। তার সঙ্গে তার ভাই জনাথান গেটিরেজ লেভি ও বোন বারবারা গেটিরেজ লেভিও এসেছিলেন। তিনি পড়াশোনা করেছিলেন মিয়ামি হ্রদের নিকটবর্তী বারবারা গোলম্যান সিনিয়র হাই স্কুলে। হাইস্কুলের পড়াশোনা শেষ করে তিনি একটি বেসবল স্কলারশিপ পেয়ে দুই বছর সেন্ট টমাস বিশ্ববিদ্যালয়ে বিজনেস অ্যাডমিনিস্ট্রেশন নিয়ে পড়াশোনা করেন। পরে অভিনয় শিক্ষার জন্য লস এঞ্জেলসে আসেন। মিয়ামি ও মেক্সিকো সিটিতেও তিনি অভিনয় শিক্ষা করেছিলেন।

## তথ্যসূত্র

## বহিঃসংযোগ
* 

বিষয়শ্রেণী:১৯৮০-এ জন্ম
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:হিস্পানিক ও লাতিন আমেরিকান অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন টেলিনভেলা অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন রোমান ক্যাথলিক
বিষয়শ্রেণী:রোমান ক্যাথলিক সম্প্রদায়ে ধর্মান্তরিত
বিষয়শ্রেণী:মার্কিন যুক্তরাষ্ট্রে কিউবান প্রবাসী
বিষয়শ্রেণী:স্প্যানিশ-ইহুদি বংশোদ্ভূত কিউবান ব্যক্তিত্ব
বিষয়শ্রেণী:জীবিত ব্যক্তি
বিষয়শ্রেণী:মিয়ামির অভিনেতা
বিষয়শ্রেণী:মার্কিন রিয়েলিটি টেলিভিশন ধারাবাহিকে অংশগ্রহণকারী
বিষয়শ্রেণী:রোমান ক্যাথলিক ধর্মে ধর্মান্তরিত
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:মার্কিন যুক্তরাষ্ট্রে কিউবান অভিবাসী
দ্য রিদম সেকশন

***দ্য রিদম সেকশন*** আসন্ন ব্রিটিশ-আমেরিকান চলচ্চিত্র, যেটি পরিচালনা করেছেন রিড মোরানো। চলচ্চিত্রটি মার্ক বার্নেলের একই নামবিশিষ্ট উপন্যাস অবলম্বনে বানানো। চলচ্চিত্রটিতে অভিনয় করেছেন ব্লেক লিভলি ও জুড ল।

## অভিনয়ে
*ব্লেক লিভলি
*জুড ল
*রিচার্ড ব্রেক
*রাজা জাফরি
*স্টার্লিং কে. ব্রাউন

## নির্মাণ
২০১৭ সালের ১৬ আগস্ট প্যারামাউন্ট পিকচার্স চলচ্চিত্র নির্মাণের জন্য *দ্য রিদম সেকশন* বইটির সত্ত্ব কিনে নেয়। চলচ্চিত্রটি প্রযোজনা করে ইওন প্রোডাকশন্স, যারা জেমস বন্ড ফ্র‍্যাঞ্চাইজির জন্য সারাবিশ্বে সুপরিচিত।

চলচ্চিত্রটির মুখ্য চিত্রগ্রহণ ২০১৭ সালের ডিসেম্বরে আয়ারল্যান্ডের ডাবলিনে শুরু হয়। চিত্রগ্রহণ চলাকালীন ব্লেক লিভলি আঘাতপ্রাপ্ত হলে চিত্রগ্রহণ সাময়িকভাবে বন্ধ থাকে। চলচ্চিত্রের কাল ২০১৮ সালের জুন মাসে আবার শুরু হয়।

জুলাই মাসে স্পেনের আলমেরিয়াতে চলচ্চিত্রটির চিত্রগ্রহণ করা হয়।

## মুক্তি
চলচ্চিত্রটি ২০১৯ সালের ২২ নভেম্বর মুক্তি পাবে।

## তথ্যসূত্র

বিষয়শ্রেণী:২০১৯-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০২০-এর দশকের গুপ্তচর চলচ্চিত্র
বিষয়শ্রেণী:ইউরোপে সন্ত্রাসবাদ সম্পর্কিত চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:স্পেনে ধারণকৃত চলচ্চিত্র
বিষয়শ্রেণী:ব্রিটিশ মারপিটধর্মী রোমাঞ্চকর চলচ্চিত্র
বিষয়শ্রেণী:প্রতিশোধ সম্পর্কে ব্রিটিশ চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:২০২০-এর মারপিটধর্মী রোমাঞ্চকর চলচ্চিত্র
বিষয়শ্রেণী:২০২০-এর দশকের স্পাই থ্রিলার চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:প্যারামাউন্ট পিকচার্সের চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২০-এর দশকের ব্রিটিশ চলচ্চিত্র
জুম (ভারতীয় টিভি চ্যানেল)

**জুম** একটি ভারতীয় বিনোদনভিত্তিক টেলিভিশন চ্যানেল, যার প্রধান কার্যালয় মুম্বইয়ে অবস্থিত। চ্যানেলটি ২০০৪ সালে যাত্রা শুরু করে। প্রথমদিকে সিরিয়াল, গান, বলিউড ভিত্তিক অনুষ্ঠান প্রচার করলেও পরে তা বাদ দিয়ে বলিউডের চলচ্চিত্রের গান ও বলিউড সংবাদ প্রচার করা শুরু করে। এই চ্যানেলটি মোবাইল ইন্টারনেটেও উপলভ্য। এই চ্যানেলটি পৃথিবীর প্রায় ৬০টি দেশে অনুষ্ঠানমালা প্রচার করে থাকে।

## অনুষ্ঠানমালা
*প্লানেট বলিউড
*মির্চি টপ ২০
*কাটিং পেয়ার
*মান কি ধুন
*স্টার অব দ্য মান্থ
*তুফানি হিটস

## তথ্যসূত্র

বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:২০০৪-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ভারতের টেলিভিশন চ্যানেল
বিষয়শ্রেণী:ভারতের টেলিভিশন নেটওয়ার্ক
বিষয়শ্রেণী:২০০৪-এ মহারাষ্ট্রে প্রতিষ্ঠিত
৯এক্স জলওয়া

**৯এক্স জলওয়া** একটি ভারতীয় টিভি চ্যানেল, যা ৯এক্স মিডিয়ার মালিকানাধীন। চ্যানেলটি পুরোনো দিনের গান সম্প্রচার করে। চ্যানেলটি ২০১২ সালে যাত্রা শুরু করে।

## অনুষ্ঠানমালা
*মেলোডি ফরেভার
*লাভ ফরেভার
*আস্ক মোনা
*জলওয়া সুপারস্টার ক্লাসিকস
*স্টার ট্র‍্যাকস
*হিটস ফরেভার
*জলওয়া সুপারস্টারস

## তথ্যসূত্র

বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:২০১২-এ প্রতিষ্ঠিত টেলিভিশন চ্যানেল ও স্টেশন
রোমেডি নাউ

**রোমেডি নাউ** একটি ভারতীয় টিভি চ্যানেল, যা হলিউডের হাস্যরসাত্মক রোমান্টিক চলচ্চিত্র প্রচার করে থাকে। চ্যানেলটি ২০১৩ সালের ২২ শে সেপ্টেম্বর যাত্রা শুরু করে। চ্যানেলটি 'দ্য টাইমস গ্রুপ' এর মালিকানাধীন।

## তথ্যসূত্র

বিষয়শ্রেণী:টেলিভিশন স্টেশন
বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:ইংরেজি ভাষার টেলিভিশন স্টেশন
বিষয়শ্রেণী:২০১৩-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ভারতের ইংরেজি ভাষার টেলিভিশন স্টেশন
বিষয়শ্রেণী:ভারতের চলচ্চিত্র চ্যানেল
খালেদ আহমেদ

**খালেদ আহমেদ** (জন্ম: ২০ সেপ্টেম্বর, ১৯৯২) সিলেটের ফেঞ্চুগঞ্জ-এ জন্মগ্রহণকারী প্রথিতযশা বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য তিনি। ঘরোয়া প্রথম-শ্রেণীর বাংলাদেশী ক্রিকেটে সিলেট বিভাগের প্রতিনিধিত্ব করছেন। দলে তিনি মূলতঃ ডানহাতি মিডিয়াম বোলার হিসেবে খেলছেন। এছাড়াও, নিচেরসারিতে ডানহাতে ব্যাটিং করে থাকেন।

## ঘরোয়া ক্রিকেট
২০১৫-১৬ মৌসুমে প্রথমবারের মতো সিলেট বিভাগের পক্ষে প্রথম-শ্রেণীর ক্রিকেটে খেলতে নামেন। ১০ অক্টোবর, ২০১৫ তারিখে জাতীয় ক্রিকেট লিগে অভিষেক পর্ব সম্পন্ন হয় তার। ২০১৬-১৭ মৌসুমের ৫ মে, ২০১৭ তারিখে ঢাকা প্রিমিয়ার ডিভিশন ক্রিকেট লিগে প্রাইম দলেশ্বর স্পোর্টিং ক্লাবের পক্ষে লিস্ট এ ক্রিকেটে প্রথম খেলেন। একই সালের ৫ নভেম্বর তারিখে ২০১৭-১৮ মৌসুমের বাংলাদেশ প্রিমিয়ার লিগের টুয়েন্টি২০ খেলায় অভিষেক হয়।

অক্টোবর, ২০১৮ সালে জাতীয় ক্রিকেট লিগের খেলায় ঢাকা মেট্রোপলিসের বিপক্ষে প্রথমবারের মতো খেলায় দশ উইকেটের সন্ধান পান। ২০১৮-১৯ মৌসুমের বাংলাদেশ প্রিমিয়ার লিগে খসড়া খেলোয়াড়ের তালিকায় অন্তর্ভুক্ত হন। ঐ মাসের শেষদিকে চিটাগং ভাইকিংসের সদস্য হন।

## আন্তর্জাতিক ক্রিকেট
আগস্ট, ২০১৮ সালের এশিয়া কাপকে সামনে রেখে ৩১-সদস্যের প্রাথমিক তালিকায় বারোজন নতুন খেলোয়াড়ের অন্তর্ভূক্তিতে অন্যতম ছিলেন তিনি। 
চলমান সমগ্র খেলোয়াড়ী জীবনে ২টি টেস্টে অংশগ্রহণ করেছেন। ১১ নভেম্বর, ২০১৮ তারিখে জিম্বাবুয়ের বিপক্ষে টেস্ট ক্রিকেটে অভিষেক ঘটে খালেদ আহমেদের।

অক্টোবর, ২০১৮ সালে সফরকারী জিম্বাবুয়ে দলের বিপক্ষে খেলার জন্যে মোহাম্মদ মিঠুনের সাথে তিনিও বাংলাদেশ টেস্ট দলের সদস্যরূপে মনোনীত হন। এরপর ডিসেম্বর, ২০১৮ সালে এসিসি এমার্জিং টিমস এশিয়া কাপে বাংলাদেশ দলের সদস্য হিসেবে অন্তর্ভুক্ত হন।

## তথ্যসূত্র

## আরও দেখুন
* লিটন দাস
* ঢাকা গ্ল্যাডিয়েটরস
* ২০১৮ এশিয়া কাপ
* বাংলাদেশ জাতীয় ক্রিকেট দল

## বহিঃসংযোগ
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:বাংলাদেশ পূর্বাঞ্চলের ক্রিকেটার
বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:সিলেট বিভাগের ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বান্নু জেলা

**বন্নু জেলা** (, ) পাকিস্তানের খাইবার পাখতুনখোয়া প্রদেশের বন্নু বিভাগের একটি জেলা। ব্রিটিশ রাজত্বকালে ১৮৬১ সালে এটি একটি জেলা হিসাবে নথিভূক্ত করা হয়েছিল। পাকিস্তানের খাইবার পাখতুনখোয়া প্রদেশের ২৬টি জেলার মধ্যে অন্যতম একটি জেলা হিসেবে গঠন করা হয়। ভৌগোলিক অবস্থান অনুযায়ী জেলাটির উত্তর-পশ্চিমে উত্তর ওয়াজিরিস্তান, উত্তর-পূর্বাঞ্চলে কারাক, দক্ষিণপূর্ব লাক্কি মারওয়াত এবং দক্ষিণ-পশ্চিম দিকে দক্ষিণ ওয়াজিরিস্তানের সীমানা ঘিরে রেখেছে। বন্নু হচ্ছে জেলাটির প্রধান সদর দপ্তর বা রাজধানী শহর।

## প্রশাসনিক উপবিভাগ
বন্নু জেলা ৪টি তহসিল এবং ৪৯টি ইউনিয়ন পরিষদে বিভক্ত।
* বন্নু তহসিল
* দোমেল তহসিল
* নুরার তহসিল 
* বাকাখেল তহসিল

## তথ্যসূত্র

## বহিঃসংযোগ
* "History and Settlement of Bannu, Excerpts from Gazetteer of the Bannu District, 1887", Khyber.org
* Website about Bannu

বিষয়শ্রেণী:খাইবার পাখতুনখোয়ার জেলা
বিষয়শ্রেণী:১৮৬১-এ ব্রিটিশ ভারতে প্রতিষ্ঠিত
বিষয়শ্রেণী:বান্নু জেলা
ওয়াও সিনেমা

**ওয়াও সিনেমা** একটি ভারতীয় চলচ্চিত্রভিত্তিক টিভি চ্যানেল। চ্যানেলটির মালিক সফটলাইন ক্রিয়েশনস। চ্যানেলটি সারাদিন হিন্দি ভাষার চলচ্চিত্র প্রচার করে। চ্যানেলটি ২০১৫ সালের জুন মাসের ১ তারিখে যাত্রা শুরু করে।

## তথ্যসূত্র

বিষয়শ্রেণী:টেলিভিশন স্টেশন
বিষয়শ্রেণী:২০১২-এ প্রতিষ্ঠিত টেলিভিশন চ্যানেল ও স্টেশন
এনটি৮

**এনটি৮** একটি ভারতীয় চলচ্চিত্রভিত্তিক টিভি চ্যানেল, যা হিন্দি ভাষার চলচ্চিত্র প্রচার করে থাকে। চ্যানেলটি **সিনেমা টিভি**র পরিবর্তে ২০১৯ সালের পহেলা মার্চ যাত্রা শুরু করে। চলচ্চিত্রটি **সিনেমা টিভি**র অনুষ্ঠান **বলিউড টাইমস**ও সম্প্রচার করে থাকে।

## তথ্যসূত্র

বিষয়শ্রেণী:টেলিভিশন স্টেশন
বিষয়শ্রেণী:২০১৯-এ প্রতিষ্ঠিত
বিষয়শ্রেণী:মুম্বইয়ের টেলিভিশন স্টেশন
আইসি ১১০১

**আইসি ১১০১** একটি অতিবৃহৎ উপবৃত্তাকার ছায়াপথ যা এবেল ২০২৯ ছায়াপথগুচ্ছের কেন্দ্রে অবস্থিত। এটি পৃথিবী থেকে আনুমানিক ৩২০ মেগাপারসেক(১.০৪ বিলিয়ন আলোক বর্ষ ) দূরে।থাম্ব|জুন ১৯৯৫ তারিখে হাবল স্পেস টেলিস্কোপে তোলা আইসি ১১০১ এর ছবি|287x287পিক্সেল

## বৈশিষ্ট্য
এই ছায়াপথকে অতিবৃহৎ উপবৃত্তাকার ছায়াপথ হিসেবে শ্রেনিভুক্তকরন করা হয়েছে এবং এটি এ২০২৯-বিজিসি এর সবচেয়ে উজ্জ্বল ছায়াপথ। এটি পৃথিবী থেকে সমতল চাকতির মত দৃশ্যমান হওয়ার কারণে উপবৃত্তাকার ছায়াপথে স্থান দেওয়া হয়েছে। যাহোক, উপবৃত্তাকার ছায়াপথের পরিসর ১৫-৩৭ কিলোপারসেক(৫০-১২০ আলোক বর্ষ) হয়।

আইসি ১১০১ পর্যবেক্ষনীয় মহাবিশ্বের সবচেয়ে বৃহৎ ছায়াপথ, তবুও জ্যোতির্বিজ্ঞানে অনেক বিতর্ক রয়েছে যে, কীভাবে এমন একটি ছায়াপথের আয়তন নির্নয় করা যায়। ছায়াপথ থেকে আসা নীল রশ্মির ফটোগ্রাফিক প্লেট একটি সক্রিয় ব্যাসার্ধ উৎপন্ন করে যা ৬৫-১১২ কিলোপারসেক(১১২-৩৯ হাজার আলোক বর্ষ) । উক্ত ছায়াপথের অনেক বৃহৎ বর্ণবলয় রয়েছে যা কম প্রবলতা সম্পন্ন যার ব্যাসার্ধ বৃদ্ধি পেয়ে ৬০০ কিলোপারসেক(২ মিলিয়ন আলোক বর্ষ ) হয়। গবেষণায় প্রমাণিত হয় যে, এই ছায়াপথের বর্ণবলয় সবচেয়ে উজ্জ্বল আর এটি পর্যবেক্ষনীয় মহাবিশ্বের সবচেয়ে বৃহৎ ছায়াপথ।অন্যান্য ছায়াপথের মতো আইসি ১১০১ এ অনেক নক্ষত্র রয়েছে যা সূর্যের চেয়েও ৭ বিলিয়ন বছর আগের, যার ফলে এদের চারিদিকে অনেকটা হলুদাভ রঙ দেখা যায়। এর কেন্দ্রে একটি উজ্জ্বল রেডিও উৎস অবস্থিত, যা খুব সম্ভবত একটি অতি বৃহৎ কৃষ্ণগহবর, যার ভর প্রায় ৪০-১০০ বিলিয়ন সৌরভরের সমান।

## আবিষ্কার
এই ছায়াপথ ১৭৯০ সালের ১৯ জুন ব্রিটিশ জ্যোতির্বিজ্ঞানী ফ্রেডরিখ উইলিয়াম হারশেল আবিষ্কার করেন। এটি ১৯৮৫ সালে শ্রেনিভুক্তকরণ করা হয়। এডুইন হাবলের ১৯৩২ সালের আবিষ্কার অনুযায়ী এটাকে একটা স্বাধীন ছায়াপথ হিসেবে প্রকাশ করা হয়।

## তথ্যসূত্র

বিষয়শ্রেণী:পিজিসি বস্তু
বিষয়শ্রেণী:ইউজিসি বস্তু
বিষয়শ্রেণী:মহাকাশ বিজ্ঞান
বিষয়শ্রেণী:কন্যা (তারামণ্ডল)
রেডিও মেট্রোওয়েভ

**রেডিও মেট্রোওয়েভ** বাংলাদেশের প্রথম বেসরকারি রেডিও স্টেশন। ১৯৯৯ সালের ২৬ মার্চ যাত্রা শুরু হয়ে ২০০৫ সালের ২৭ জুন রেডিওটির সম্প্রচার বন্ধ হয়ে যায়। ঢাকা মহানগর ও এর পার্শ্ববর্তী এলাকায় ২৫৬.৪১ মিটার ব্যান্ড বা ১১৭০ কিলোহার্টজ মধ্যম তরঙ্গে সকাল ৭.৩০ থেকে ১০.৩০ ও দুপুর ৩টায় রেডিওটি সম্প্রচার করা হতো। রেডিওটি গান ও সংবাদ পরিবেশন করত।

## প্রচারিত অনুষ্ঠানমালা
রেডিওটির প্রচারিত অনুষ্ঠানগুলোর মধ্যে অন্যতম হলো "*প্রভাতি*", "*আজকের দিন*", "*গানের পাখি*", "*মেট্রো হিটস*", "*গ্লোবাল রিদম*", "*রকওয়েভ*", "*নকশী কাঁথা*", "*মেট্রো সানন্দা*", "*সোনালি অতীত*" এবং "*স্টেশন রক*" ইত্যাদি।

## সম্প্রচার বন্ধ
রেডিও মেট্রোওয়েভ বাংলাদেশ বেতারের থেকে টাইম স্লট ও ট্রান্সমিটার কেনার বকেয়া অর্থ পরিশোধ করতে না পারায় ২০০৫ সালের ২৭ জুন রেডিওর সম্প্রচার বন্ধ করে দেওয়া হয়।

## আরো দেখুন
* বাংলাদেশের বেতার কেন্দ্রের তালিকা
* বাংলাদেশের টেলিযোগাযোগ ব্যবস্থা
* বাংলাদেশ বেতার

## তথ্যসূত্র

বিষয়শ্রেণী:বাংলাদেশের রেডিও স্টেশন
বিষয়শ্রেণী:২০০৫-এ বাংলাদেশে বিলুপ্ত
বিষয়শ্রেণী:১৯৯৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের বিলুপ্ত গণমাধ্যম
হাউসফুল মুভিজ

**হাউসফুল মুভিজ** একটি ভারতীয় বেসরকারি চলচ্চিত্রভিত্তিক চ্যানেল। চ্যানেলটি ২০১৫ সালের পহেলা সেপ্টেম্বর যাত্রা শুরু করে। চ্যানেলটি চলচ্চিত্রভিত্তিক চ্যানেল জি সিনেমা, স্টার গোল্ড, সেট ম্যাক্সের কাছ থেকে শক্ত প্রতিদ্বন্দ্বিতার সম্মুখীন হয়ে থাকে।

## তথ্যসূত্র

বিষয়শ্রেণী:২০১৫-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:ভারতের টেলিভিশন নেটওয়ার্ক
বিষয়শ্রেণী:ভারতের চলচ্চিত্র চ্যানেল
বিষয়শ্রেণী:ভারতের হিন্দি ভাষার টেলিভিশন চ্যানেল
নিসার খান

**নিসার খান** একজন ভারতীয় টেলিভিশন অভিনেতা। তিনি মহাকাব্যিক টেলিভিশন ধারাবাহিক মহাভারত এ আচার্য দ্রোনার চরিত্রে অভিনয়ের সুবাদে সুপরিচিত। এছাড়াও তিনি অপরাধপ্রবণতামূলক টেলিভিশন ধারাবাহিক ক্রাইম প্যাট্রোলে পুলিশ অফিসারের ভূমিকা অভিনয়ের  মাধ্যমে সকল স্তরের  প্রশংসা কুড়িয়েছেন।

## চলচ্চিত্রের তালিকা

## টেলিভিশন

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
লোটাস টিভি ম্যাকাও

**লোটাস টিভি ম্যাকাও** একটি ম্যাকাওভিত্তিক টেলিভিশন চ্যানেল। এটি চলচ্চিত্র, সাংস্কৃতিক খবর, সাক্ষাৎকার প্রচার করে থাকে।

## প্রতিষ্ঠা
চ্যানেলটি ২০০২ সালের ২২শে অক্টোবর যাত্রা শুরু করে।

## তথ্যসূত্র

বিষয়শ্রেণী:টেলিভিশন স্টেশন
বিষয়শ্রেণী:২০০২-এ প্রতিষ্ঠিত টেলিভিশন চ্যানেল ও স্টেশন
সাগর জাহান

**সাগর জাহান** (জন্ম ডিসেম্বার ২২, ১৯৭৪) বাংলাদেশ এর একজন নাট্য নির্মাতা ও চিত্রনাট্য লেখক। তার উল্লেখ্য যোগ্য কিছু নাটক হচ্ছে *আরমান ভাই, সিকান্দার বক্স* । 

## কর্মজীবন

### প্রাথমিক কর্মজীবন
সাগর জাহান তিন বছর বয়সে চাচা দেলোয়ার জাহান ঝন্টুর লেখা ‘টক্কর’ চলচ্চিত্রে শিশুশিল্পী হিসেবে অভিনয়ের করেন। এরপর থেকে বেশ কিছু চলচ্চিত্রে তিনি শিশু শিল্পী হিসেবে অভিনয় করেন। এরপর কিশোর বয়সে বেশ কিছু চলচ্চিত্রে প্লেব্যাক গানে কণ্ঠ দেন। ‘ভাবির সংসার’ ছবিতে ‘ফেরিওয়ালা আমি যে ভাই, ফেরি করে খাই’ শিরোনামে গানে প্রথমবারের মতো প্লেব্যাক করেন তিনি।

### নাট্যজীবন
সাগর জাহানের তার পরিচালনায় প্রথম নাটক ছিল দূরের মেঘ। এরপর পালাক্রমে তার বেশ কিছু জনপ্রিয় নাটক তিনি নির্মাণ করেন। আরমান ভাই, সিকান্দার বক্স সিরিজ এর নাটক, এভারেজ আসলাম নাটক গুলি দর্শক জনপ্রিয়তা পেয়েছে।  তিনি তার নির্মিত নাটক দিয়ে বেশ কিছু পুরষ্কারও অর্জন করেছেন। 

## পরিচালনা

## তথ্যসূত্র

## বহিঃসংযোগ
* 
* 

বিষয়শ্রেণী:বাংলাদেশী টেলিভিশন ব্যক্তিত্ব
বিষয়শ্রেণী:বাংলাদেশী নাট্যকার
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী টেলিভিশন পরিচালক
সনি ইএসপিএন

**সনি ইএসপিএন** ছিল একটি খেলাধুলাভিত্তিক ভারতীয় টিভি চ্যানেল। চ্যানেলটি সনি পিকচার্স ইন্ডিয়া ও ইএসপিএনের যৌথ উদ্যোগে যাত্রা শুরু করে। চ্যানেলটি ২০২০ সালের ৩০ মার্চ বন্ধ হয়ে যায়।

## ইতিহাস
২০১৫ সালের ৮ এপ্রিল **সনি কিক্স** নামে যাত্রা শুরু করে চ্যানেলটি। সনি সিক্সের পর সনি পিকচার্স নেটওয়ার্কসের দ্বিতীয় চ্যানেল এটি। চ্যানেলটি ২০১৬ সালের জানুয়ারি মাসের ১৭ তারিখে সনি ইএসপিএন নামে যাত্রা শুরু করে। তার আগের বছরের অক্টোবরে নাম পরিবর্তন বিষয়ক খবর সংবাদমাধ্যমে প্রকাশিত হয়।

## অনুষ্ঠানমালা
চ্যানেলটি ফুটবল,ক্রিকেট, টেনিস, বাস্কেটবল,ব্যাডমিন্টন,হকি,গলফসহ
বিভিন্ন রকমের খেলা প্রচার করে।

চ্যানেলটি ফিফা বিশ্বকাপ ২০১৮-এর ধারাভাষ্য  বাংলা, ইংরেজি, হিন্দিসহ আরো কয়েকটি ভাষায় সম্প্রচার করেছিল। এছাড়া উয়েফা চ্যাম্পিয়নস লীগ, লা লীগা, এফএ কাপ সহ বিভিন্ন ধরনের ফুটবল টুর্নামেন্টের ম্যাচ সম্প্রচার করে চ্যানেলটি।

## তথ্যসূত্র

বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:টেলিভিশন স্টেশন
বিষয়শ্রেণী:ভারতের ইংরেজি ভাষার টেলিভিশন স্টেশন
বিষয়শ্রেণী:সনি পিকচার্স নেটওয়ার্ক ইন্ডিয়া
বিষয়শ্রেণী:২০১৫-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:২০২০-এ বিলুপ্ত টেলিভিশন চ্যানেল ও স্টেশন
বিষয়শ্রেণী:ভারতের বিলুপ্ত টেলিভিশন চ্যানেল
হাতিরপুল

**হাতিরপুল** বাংলাদেশের রাজধানী ঢাকার একটি ব্যস্ততম বাজার এলাকা। এখানে রয়েছে বিভিন্ন ধরণের শপিং কমপ্লেক্স, হোটেল ও রেস্তোরাঁ। 'হাতিরপুল' নামটি ব্রিটিশ নাম 'হার্টলপুল' থেকে এসেছে। এখানে একটি স্বনামধন্য কাঁচা সবজির বাজারও রয়েছে।

## নামকরণ
হাতিরপুলের ইতিহাস অনেক প্রাচীন। ভাওয়ালের রাজারা তাঁদের পোষা হাতিদের এলিফ্যান্ট রোড ও হাতিরপুলের মধ্য দিয়ে পিলখানার হাতিশালায় নিয়ে যেতেন। রাজার হাতিদের যাতায়াতের পথে এখানে একটা পুল বা জলাশয় ছিল, যা থেকে এলাকার নাম হয়েছে হাতিরপুল।

## বর্তমান অবস্থা
এলাকার নামকরণের উৎস হাতির পুলের অস্তিত্ব বর্তমানে নেই। এখানে একটি ব্যস্ত বাজার এলাকা গড়ে উঠেছে। কাঁটাবন থেকে কাওরান বাজার পর্যন্ত একটি রাস্তা দিয়ে হাতিরপুলকে সংযুক্ত করা হয়েছে।

## স্থাপনা
### বিপণি বিতান
* ইস্টার্ন প্লাজা
* নাহার প্লাজা
* মোতালেব প্লাজা

### হোটেল ও রেস্তোরাঁ
* শাওয়ারমা কাবাশীষ হাউস
* চায়না কিচেন
* সুমিস হটকেক
* ৩৬৫ কিচেন
* ক্যাফে ৫ এলিপ্যান্ট
* পিৎজা হাউস
* বিগ বাইট
* কেএফসি
* গোল্ডেন চিমনি
* মানিন চাইনিজ
* ওয়েল ফুট
* বস সুইটস
* ফুলকলি
* বাকলাভা
* শালীন পেস্ট্রি শপ
* সিপি ফাইভ স্টার
* হাজী বিরিয়ানি
* সেভেন হিল রেস্টুরেন্ট

## তথ্যসূত্র

বিষয়শ্রেণী:ঢাকা জেলা
বিষয়শ্রেণী:ঢাকার পাড়া
কাউ খি

ডান|থাম্ব|কাউ ট্রে – বাঁশের সেতু
ডান|থাম্ব|কাউ খি – বানরের সেতু
থাম্ব|ন্যাম ধিন প্রদেশে কাউ খি

***কাউ খি*** ( বাংলা:*বানরের সেতু*) হল ভিয়েতনামে নদী অথবা জলপ্রপাত পারাপারের জন্য একধরনের হস্তনির্মিত বাঁশের অথবা কাঠের তৈরী মাধ্যম। কাউ খি বা বানরের সেতু, ভিয়েতনামি ঐতিহ্যের প্রতীক। এছাড়া এটি ল্যান কাও-এর উপন্যাস *মাঙকি ব্রিজ*-এর অনুপ্রেরণার উৎস ছিল।

এটিকে এছাড়াও নারকেল সেতু (যদি নারকেল গাছ দিয়ে তৈরী হয়) অথবা বাঁশের সেতু (যদি বাঁশের তৈরী হয়) নামে ডাকা হয়ে থাকে। এসব সেতুতে হাতল থাকতে পারে আবার নাও থাকতে পারে। যারা সাধারণত এধরনের সেতু পারাপারে অভ্যস্ত নন, তাদের কাছে এটি উপর দিয়ে পার হওয়া খুবই কঠিন এবং বিপজ্জনক। আর যারা এতে অভ্যস্ত তারা সাধারণত কাঁধে ২০–৫০&nbsp;কেজি ওজনের জিনিস নিয়ে সহজেই সেতু পারাপার করতে পারেন।

## বন্টন
অনেকগুলো নদীর প্রবাহ থাকার কারণে এধরনের সেতু মিকং ব-দ্বীপ এলাকায় খুবই জনপ্রিয়। লাল নদীর ব-দ্বীপ উপকূলীয় এলাকায়, বিশেষ করে জিয়াও থুই, হেই হাও, ... (ন্যাম ধিন প্রদেশ) অথবা টিয়েব হেই (থাই বিন প্রদেশ)-এও পায়ে হাঁটা সেতু রয়েছে। ১৯৬০-এর পূর্বে উত্তর ভিয়েতনামে পাঁয়ে হাঁটা সেতু বেশ জনপ্রিয় ছিল।

## কাউ খি পার হওয়ার প্রতিযোগিতা
*কাউ খি* ভিয়েতনামের প্রাচীন সংস্কৃতির অন্যতম প্রতীক। পায়ে হেঁটে ছোট সেতু পার হওয়ার আনন্দকে স্মরণ করার জন্য বর্তমানে শিল্পে অগ্রসরমাণ এলাকাগুলোতে অনেকসময় বাইসাইকেলে করে কাউ খি পার হওয়ার প্রতিযোগিতার আয়োজন করা হয়ে থাকে।

এরকম প্রতিযোগিতা ২০১৭ সালের মার্চে নি এন প্রদেশের কুয়া লু শহরে এবং একই বছর বেন ট্রে প্রদেশে অনুষ্ঠিত হয়েছিল।.

## তথ্যসূত্র

বিষয়শ্রেণী:ভিয়েতনামের সেতু
রুক্মিণী দেবী অরুণ্ডেল

**রুক্মীনী দেবী নীলাকান্দা শাস্ত্রী** (১৯০৪-৮৬) একজন ব্রহ্মবাদী ব্যক্তিত্ব এবং নৃত্যশিল্পী।  তিনি রুক্মিনী দেবী অরুন্ডেল নামে সমধিক পরিচিত। তিনি ভারতীয় ধ্রুপদী নৃত্যের (ভরতনাট্টম) একজন পরিকল্পক হিসেবে খ্যাত। তিনি পশু অধিকার ও কল্যাণ আন্দোলনের একজন শীর্ষস্থানীয় ব্যক্তিত্ব।

তিনি প্রথম ভারতীয় নারী হিসেবে ভারতীয় রাজ্যসভার সদস্য মনোনীত হন। তিনি সাদির নৃত্যধারা এবং মন্দিরের দেবদাসীদের নৃত্যের প্রভাবশালী বৈশিষ্ট্য থেকে ভরতনাট্টম এর পূনর্জাগরণের জন্য মূলত আলোচিত হয়েছেন। তিনি একই সাথে ভারতের ঐতিহ্যবাহী শিল্প ও  কারুশিল্পের পূণ:নিমার্ণের জন্যও কাজ করে গেছেন।

১৯২০ এর দশকে ভরতনাট্টম নিম্ন মানের এবং অশ্লীলতার দোষে দূষিত হলেও রুক্মীনী দেবী এই নৃত্যধারাকেই সমর্থন করেন এবং এর পূণ:প্রাণদানে উৎসাহী হন। যদিও তিনি ছিলেন ভারতের উঁচু-জাতের একজন মানুষ। ভরতনাট্টমের সৌন্দর্য এবং এর আধ্যত্মিক গুরুত্ব উপলব্ধি করার কারণে তিনি কেবল তা শিখেই ক্ষ্যান্ত হন নি। বরং প্রবল প্রতিবাদের মুখে এই নৃত্যধারাকে মঞ্চে প্রতিষ্ঠা করার জন্য সংগ্রাম করেছেন।

দক্ষিণ ভারতীয় এই নৃত্যধারাটিকে পুনরুদ্ধার করে তিনি তা ছড়িয়ে দেবার লক্ষ্যে ১৯৩৫ সালে একটি প্রথাগত শিক্ষা প্রতিষ্ঠান গড়ে তুলেন। পরবর্তীতে তার নাম হয় ‘কলাকেন্দ্র’। পাশ্চাত্য ব্যালে নৃত্যের সাথে তিনি এই নাচের সংমিশ্রণ ঘটান। তিনিই প্রথম ‘ভারতনাট্যম’ নামকরণ করেন।

‘১০০ জন ভারতীয়, যারা ভারতকে গড়েছেন’ শীর্ষক ইন্ডিয়া টুডে’র একটি প্রতিবেদনে তাকে তালিকাভূক্ত করা হয়েছে। তিনি ১৯৫৬ সালে পদ্মভূষণ এবং ১৯৬৭ সালে সংগীত নাটক অকাদেমি ফেলোশিপ পান।

## তথ্যসূত্র

বিষয়শ্রেণী:১৯০৪-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:তামিলনাড়ুর নারী শিল্পী
বিষয়শ্রেণী:তামিলনাড়ুর নৃত্যশিল্পী
বিষয়শ্রেণী:ভরতনাট্যম নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতে প্রাণিকল্যাণ ও অধিকার
বিষয়শ্রেণী:রাজ্যসভার মনোনীত সদস্য
বিষয়শ্রেণী:রাজ্যসভার নারী সদস্য
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:সংগীত নাটক অকাদেমি ফেলোশিপ প্রাপক
বিষয়শ্রেণী:কালিদাস সম্মান প্রাপক
লেসলি ম্যানভিল

**লেসলি অ্যান ম্যানভিল**, ওবিই (; জন্ম: ১২ মার্চ ১৯৫৬) হলেন একজন ইংরেজ অভিনেত্রী। তিনি পরিচালক মাইক লেইয়ের সাথে তার একাধিক কাজের জন্য সর্বাধিক পরিচিত। তিনি লেইয়ের পরিচালনায় *অল অর নাথিং* (২০০২) ও *অ্যানাদার ইয়ার* (২০১০) চলচ্চিত্রে অভিনয় করে বর্ষসেরা ব্রিটিশ অভিনেত্রী বিভাগে লন্ডন ফিল্ম ক্রিটিকস সার্কেল পুরস্কার এবং দ্বিতীয় কাজটির জন্য শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার অর্জন করেন। তিনি ২০১৭ সালে *[[ফ্যান্টম থ্রেড]]* চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে অস্কার ও বাফটা পুরস্কারের মনোনয়ন লাভ করেন।

ম্যানভিল অভিনীত উল্লেখযোগ্য মঞ্চনাটকসমূহ হল *অ্যাজ ইউ লাইক ইট* (১৯৮৫), *লে লিয়াজোঁ দঁজারোস* (১৯৮৬), *হিজ ডার্ক ম্যাটেরিয়ালস্‌* (২০০৫), *দি অ্যালকেমিস্ট* (২০০৬), *অল অ্যাবাউট মাই মাদার* (২০০৭) এবং *সিক্স ডিগ্রিস অব সেপারেশন* (২০১০)। তিনি লেইয়ের নির্দেশনায় *গ্রিফ* নাটকে অভিনয়ের জন্য ২০১১ সালে অলিভিয়ে পুরস্কারের মনোনয়ন লাভ করেন এবং ২০১৩ সালে *ঘোস্টস্‌* নাটকের পুনরুজ্জীবিতকরণে অভিনয় করে শ্রেষ্ঠ অভিনেত্রী বিভাগে অলিভিয়ে পুরস্কার অর্জন করেন। টেলিভিশনে তিনি *রিভার* ও সিটকম *মাম* (২০১৬-২০১৯)-এ অভিনয় করে দুটি বাফটা টিভি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ইংরেজ বেতার অভিনেত্রী
বিষয়শ্রেণী:ইংরেজ মঞ্চ অভিনেত্রী
বিষয়শ্রেণী:ইংরেজ শেকসপিয়রীয় অভিনেত্রী
বিষয়শ্রেণী:ইংরেজ সোপ অপেরা অভিনেত্রী
বিষয়শ্রেণী:রয়্যাল শেকসপিয়র কোম্পানির সদস্য
বিষয়শ্রেণী:সাসেক্সের অভিনেত্রী
বিষয়শ্রেণী:অফিসার্স অব দি অর্ডার অব অস্ট্রেলিয়া
বিষয়শ্রেণী:শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:লরন্স অলিভিয়ে পুরস্কার বিজয়ী
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:ব্রিটিশ মঞ্চ অভিনেত্রী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:ইংরেজ কণ্ঠাভিনেত্রী
জয় বাংলা, বাংলার জয়

**জয় বাংলা, বাংলার জয়** একটি দেশাত্ববোধক ও জাগরণমূলক গান। ১৯৭০ সালের মার্চে গাজী মাজহারুল আনোয়ার এই গানটি রচনা করেন। তিনি তৎকালীন সাড়ে সাত কোটি বাঙালির বঞ্চনা-দুর্দশা আর স্বপ্ন-আকাঙ্ক্ষাকে ছন্দময় করে গানটি রচনা করেছিলেন। গানটি মুক্তিযুদ্ধের সময় বাঙালিকে উদ্বুদ্ধ করেছিল।

বিবিসির জরিপে ‘সর্বকালের সর্বশ্রেষ্ঠ বাংলা গান’ হিসেবে ২০টি গানের মধ্যে এই গানটি ১৩তম স্থান পায়।

## পটভূমি
১৯৭০ সালে ব্যবসায়ী ও চলচ্চিত্র প্রযোজক আবুল খায়ের ছয় দফার আন্দোলনের ওপর ভিত্তি করে ‘জয় বাংলা’ নামে একটি চলচ্চিত্র নির্মাণ করার উদ্যোগ নেন। চলচ্চিত্রের জন্য চিত্রপরিচালক ফকরুল আলম চলচ্চিত্রের চিত্রনাট্য তৈরি করেন এবং চলচ্চিত্রটির জন্য গান লেখার দায়িত্ব পান গীতিকার গাজী মাজহারুল আনোয়ার। 

১৯৭০ সালের মার্চের দিকে ফার্মগেটের রেকর্ডিং স্টুডিওতে গাজী মাজহারুল আনোয়ার ‘জয় বাংলা, বাংলার জয়’ গানটি লেখা শুরু করেন। সেখানে উপস্থিত ছিলেন আনোয়ার পারভেজ, তিনি গানটি সুর করেন। শাহনাজ বেগম ও আব্দুল জব্বার গানটিতে কণ্ঠ দেন।

চলচ্চিত্রটি সে বছর সেন্সরে জমা পড়লেও তৎকালীন পাকিস্তান সরকার চলচ্চিত্রটির মুক্ত আটকে দিলে বাংলাদেশ স্বাধীন হবার পর ১৯৭২ সালের ২৬ জানুয়ারি মুক্তি পায় চলচ্চিত্রটি।

তবে চলচ্চিত্রটি মুক্তির আগেই পরিচালক সালাউদ্দিনের মালিকানাধীন ‘ঢাকা রেকর্ড’ চলচ্চিত্রটির গান ও সংলাপ প্রকাশ করে। সেই সময় ‘জয় বাংলা, বাংলার জয়’ গানটি জনপ্রিয় হয় উঠে।

## মুক্তিযুদ্ধে ব্যবহার
মুক্তিযুদ্ধের সময় মুক্তিযোদ্ধা ও দেশবাসীর মনোবলকে উদ্দীপ্ত করতে "স্বাধীন বাংলা বেতার কেন্দ্র" অবিস্মরণীয় ভূমিকা রেখেছিল। যুদ্ধের সময়ে প্রতিদিন মানুষ অধীর আগ্রহে স্বাধীন বাংলা বেতার কেন্দ্রের অনুষ্ঠান শোনার জন্য অপেক্ষা করত। “জয় বাংলা, বাংলার জয়” গানটি এ বেতার কেন্দ্রের সূচনা সঙ্গীত হিসাবে প্রচারিত হতো।

## তথ্যসূত্র

বিষয়শ্রেণী:১৯৭০-এর গান
বিষয়শ্রেণী:বাংলা ভাষার গান
বিষয়শ্রেণী:বাংলাদেশী সঙ্গীত
বিষয়শ্রেণী:দেশাত্মবোধক গান
বিষয়শ্রেণী:বাংলাদেশী দেশাত্মবোধক গান
বিষয়শ্রেণী:বাংলাদেশের স্বাধীনতা যুদ্ধের গান
বিষয়শ্রেণী:বাঙালি জাতীয়তাবাদ
নিউ এলিফ্যান্ট রোড

**নিউ এলিফ্যান্ট রোড** (বা **ল্যাবরেটরি রোড**) বাংলাদেশের রাজধানী ঢাকার একটি বাণিজ্যিক কেন্দ্র। এটি শাহবাগের সাথে সাইন্স ল্যাবরেটরিকে সংযুক্ত করে। এলাকাটি কার্পেট, কম্পিউটার, কম্পিউটার সামগ্রী, জুতা, চীনামাটি দ্রব্য, শোপিস, ঘড়ি ও খাদ্যসামগ্রীর দোকানের জন্য বিখ্যাত।

## তথ্যসূত্র

বিষয়শ্রেণী:ঢাকার রাস্তা
ডিপি ওয়ার্ল্ড

**ডিপি ওয়ার্ল্ড** একটি বৈশ্বিক বন্দর পরিচালনাকারী সংস্থা, যা ২০০৫ সালে দুবাই পোর্ট অথরিটি এবং দুবাই পোর্টস ইন্টারন্যাশনাল-এর একত্রীকরণের মাধ্যমে প্রতিষ্ঠিত হয়েছিল।

## ডিপি ওয়ার্ল্ডের দ্বারা পরিচালিত বন্দরসমূহের অবস্থান

ডিপি ওয়ার্ল্ডের ছয়টি মহাদেশের ৪০ টি দেশে ৫০ টিরও বেশি ব্যবসায় সমর্থিত ৭৭ টি পরিচালনাগত সামুদ্রিক এবং অভ্যন্তরীণ টার্মিনালগুলির একটি পোর্টফোলিও রয়েছে।

নিচে  ডিপি ওয়ার্ল্ডের বর্তমান টার্মিনাল এবং পরিচালিত নতুন বিকাশ বন্দরগুলির তালিকা।

## তথ্যসূত্র

## বহিঃসংযোগ
*DP World - Global
*BBC story on takeover of P&O
*Republican Congresswoman Sue Myrick's letter to President Bush regarding the DP World ports purchase
*SourceWatch article on DP World

বিষয়শ্রেণী:বন্দর পরিচালনাকারী সংস্থা
অরুণিমা সিনহা

**অরুণিমা সিনহা** (জন্ম ২০ জুলাই ১৯৮৮) প্রথম মহিলা যিনি পা বাদ যাওয়ার পরে মাউন্ট এভারেস্ট ও ভিনসন স্তূপপর্বত জয় করেন।

উনি জাতীয় স্তরের ভলিবল খেলোয়াড় ছিলেন। ২০১১ সালে একটি ডাকাতদলকে বাধা দেওয়ার সময় ওনাকে চলন্ত ট্রেন থেকে ফেলে দেওয়া হয়। এর ফলে হাঁটুর নিচ থেকে ওনার একটি পা বাদ দিতে হয়।

সবকটি মহাদেশের সর্বোচ্চ শিখরগুলি জয় করা ওনার স্বপ্ন। ২০১৪ সালের মধ্যে উনি ছয়টি শিখর জয় করে ফেলেন, যা হল এশিয়ায় মাউন্ট এভারেস্ট, আফ্রিকায় কিলিমাঞ্জারো, ইউরোপ-এ এলব্রুস পর্বত, অস্ট্রেলিয়ায় মাউন্ট কস্চিয়স্কো, দক্ষিণ আমেরিকায় অ্যাকনকাগুয়া পর্বত ও ওশেনিয়ার পুঞ্চাক জায়া। ২০১৯ সালের ৪টা জানুয়ারি উনি অ্যান্টার্কটিকার ভিনসন স্তূপপর্বত জয় করেন।

## প্রথম জীবন ও রেল দুর্ঘটনা
ভারতের উত্তরপ্রদেশ-এর আম্বেদকর নগর-এ অরুণিমা সিনহার জন্ম। উনি জাতীয় স্তরের ভলিবল খেলোয়াড় ছিলেন।

১২ এপ্রিল ২০১১ সালে উনি লখনউ থেকে দিল্লি যাওয়ার পদ্মাবতী এক্সপ্রেস ধরেন। সিআইএসএফ-এর পরীক্ষা দিতে উনি দিল্লি যাচ্ছিলেন। ট্রেনে একটি ডাকাত দল ওনার ব্যাগ ও সোনার চেন ছিনিয়ে নেওয়ার চেষ্টা করলে উনি বাঁধা দিতে যান। ফলস্বরুপ চলন্ত ট্রেন থেকে ওনাকে ফেলে দেওয়া হয়। অন্য একটি ট্রেন ওনার পায়ের ওপর দিয়ে চলে যায়। গুরুতর আহত অবস্থায় ওনাকে হাসপাতালে নিয়ে যাওয়া হয় ও ওনার প্রাণ বাচাতে ডাক্তাররা হাঁটুর তলা থেকে ওনাত একটি পা বাদ দিতে বাধ্য হন।

## মাউন্ট এভারেস্ট জয়
চিকিৎসা চলাকালীন অরুণিমা এভারেস্ট আরোহণের সিদ্ধান্ত নেন। ক্রিকেট খেলোয়াড় যুবরাজ সিং-এর ক্যান্সারের বিরুদ্ধে লড়াই ও জয় ওনাকে অনুপ্রাণিত করে।

উত্তরকাশীর নেহেরু ইনস্টিটিউট অফ মাউন্টেনিয়ারিং-এ প্রাথমিক কোর্সে উনি ভালো ফল করেন। কৃত্রিম পায়ের সাহায্যে উনি পর্বতারোহণ করতে থাকেন। এভারেস্ট পর্বতশৃঙ্গ বিজয়ী প্রথম ভারতীয় মহিলা বাচেন্দ্রী পালের সাথে উনি যোগাযোগ করেন ও ওনার তত্ত্বাবধানে উত্তরকাশীতে ২০১২ সালে টাটা ষ্টীল এডভেঞ্চার ফাউন্ডেশনে প্রশিক্ষণ নেন।

এভারেস্ট আরোহণের প্রস্তুতি স্বরূপ উনি আইল্যান্ড পিক (৬১৫০ মিটার) জয় করেন ২০১২ সালে।

২১ মে ২০১৩ সালে, ১৭ ঘণ্টার কঠিন আরোহণের পর, সকাল ১০ঃ৫৫ মিনিটে, পা বাদ যাওয়া, বিশ্বের প্রথম মহিলা রুপে এভারেস্ট জয় করেন অরুণিমা সিনহা। শৃঙ্গে উঠতে ওনার মোট ৫২ দিন লেগেছিল।

## পুরস্কার
২০১৫ সালে ভারতের চতুর্থ সর্ব্বোচ্চ অসামরিক সম্মান, পদ্মশ্রী দেওয়া হয় অরুণিমাকে।

## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী পর্বতারোহী
বিষয়শ্রেণী:ভারতীয় এভারেস্ট জয়ী
বিষয়শ্রেণী:ভারতীয় পর্বতারোহী
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:আম্বেদকর নগর জেলার ব্যক্তি
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:উত্তরপ্রদেশের নারী ক্রীড়াবিদ
বিষয়শ্রেণী:ভারতীয় প্রতিবন্ধী ক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
ঠেকাও মাস্তান

***ঠেকাও মাস্তান*** হচ্ছে ২০০১ সালে মুক্তিপ্রাপ্ত একটি বাংলাদেশী মারপিটধর্মী চলচ্চিত্র, যা পরিচালনা করেছেন মালেক আফসারী এবং প্রযোজনা করেছেন পান্না মুভিজ। এতে কেন্দ্রীয় চরিত্রে অভিনয় করেছেন শাকিব খান, সামসুন নাহার সিমলা, আমিন খান ও ডিপজল প্রমূখ। এটি ব্যবসায়িকভাবে সফলতা অর্জন করে এবং বক্স অফিসে হিট হয়।

## কাহিনী সংক্ষেপ
বিপ্লব (শাকিব খান) একজন দেশপ্রেমিক এবং সৎ পুলিশ কর্মকর্তা। তিনি দুর্নীতি ও সন্ত্রাসবাদের বিরুদ্ধে যুদ্ধ ঘোষণা করেন। কিন্তু বিপ্লব সিমলা নামের এক মেয়েকে ভালোবাসে। সিমলা পেশায় একজন সাংবাদিক।

এদিকে ঢাকার নামকরা সন্ত্রাসী দিপু সরদার (ডিপজল) অতীতে ১৪ বছর জেলে থাকাকালীন যে কষ্ট ভোগ করেছিলেন সেই কষ্টকে মনে রাখার জন্য তিনি প্রত্যেক শুক্রবারে ভাঙ্গা বালতিতে গোসল ও ভাঙ্গা বাসনে ভাত খায় এবং রাত্রে মাথার নিচে ইট  দিয়ে ঘুমায়। কিন্তু দিপু সরদার সোনালীর (মুনমুন) বাবা ও রাঙ্গামাটির এক সৎ মন্ত্রীকে হত্যা করেন, এবং কল্যাণী নামের এক সাংবাদিককে ধর্ষণ ও হত্যা করে মাটি চাপা দিয়ে দেয়! এই অপরাধে বিপ্লব দিপু সরদারকে গ্রেফতার করতে গেলে দিপু সরদারের কাছে শত্রু হয়ে ওঠে বিপ্লব, ফলে বিপ্লব ও তার প্রেমিকাকে পিটিয়ে আহত করে দিপু সরদার। অন্যদিকে কলেজ ছাত্রী সোনালীর (মুনমুন) প্রেম হয় সিনেমার ব্ল্যাকার দুর্জয়ের (আমিন খান) সাথে।

এরপর সোনালী কলেজের নির্বাচন নিয়ে দিপু সরদারের ভাই নান্না সরদারের (মাফিয়া) সাথে ঝামেলায় জড়িয়ে পড়লে সোনালীকে জনসম্মুখে উলঙ্গ করার হুমকি দেয় নান্না সরদার। তারপর নান্নার হাত থেকে বাঁচতে দুর্জয়ের আশ্রয় নেয় সোনালী। কিন্তু দুর্জয়কে চক্রান্ত করে পুলিশের হাতে ধরিয়ে দিয়ে দুর্জয়ের মাকে হত্যা করেন নান্না। তারপর নান্না সোনালীকে আগুনে পুড়িয়ে মারার চেষ্টা করলে জুমকা নামের এক প্রতিবেশী মেয়ে যিনি দুর্জয়কে পছন্দ করতেন তিনি নিজের জিবন দিয়ে সোনালীকে রক্ষা করেন। পরবর্তীতে দুর্জয় ক্ষিপ্ত হয়ে নান্নাকে আগুনে পুড়িয়ে হত্যা করে। তারপর বিপ্লব ও দুর্জয় একত্রিত হয়ে দিপু সরদারের সন্ত্রাসী কার্যক্রম এবং তার অবৈধ ব্যবসাগুলো ধ্বংস করে দেন। এরপর দিপু সরদার ও তার সব সন্ত্রাসীকে হত্যা করে জেলে যায় দুর্জয়, বিপ্লব, শিমলা ও সোনালী। কয়েক বছর পর তারা জেল থেকে বেরিয়ে আসে। এতেই সমাপ্ত হয় চলচ্চিত্রটি।

## অভিনয়শিল্পী

* শাকিব খান - বিপ্লব
* সিমলা - সাংবাদিক
* আমিন খান - দুর্জয়
* আফজাল শরীফ - 
* দিলদার - কুতুব
* নাসির খান - পুলিশ অফিসার
* ডিপজল - দিপু সরদার 
*মুনমুন - সোনালী
*রোজী আফসারী - দুর্জয়ের মা 
*ডন - দিপু সরদারের লোক 
***মাফিয়া** - দিপু সরদারের ছোট ভাই 
***ঝুমকা** -

## সঙ্গীত

চলচ্চিত্রটির সুর ও সঙ্গীতায়োজন করেছেন আলী আকরাম শুভ এবং সবগুলো গানের গীত রচনা করেছেন মনিরুজ্জামান মনির, যা ৬টি গানের সমন্বয়ে গঠিত হয়েছে।

## বিতর্ক
চলচ্চিত্রটি কিছু অমার্জিত ও অশ্লীল দৃশ্যের জন্য সমালোচিত হয়। তবে অভিনয়শিল্পীরা অভিনয়ের জন্য সমালোচকদের প্রশংসা কুড়ান। কিন্তু চলচ্চিত্রটি সাফল্য থাকা সত্ত্বেও মালেক আফসারী ও শাকিব খান আর একসঙ্গে কাজ করেননি।

## তথ্যসূত্র


## বহিঃসংযোগ

* 

বিষয়শ্রেণী:মালেক আফসারী পরিচালিত চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:২০০১-এর চলচ্চিত্র
বিষয়শ্রেণী:অপর্যালোচিত অনুবাদসহ পাতা
লিলেট দুবে

**লিলেট দুবে** (জন্ম ৭ সেপ্টেম্বর ১৯৫৩) একজন ভারতীয় অভিনেত্রী, যিনি থিয়েটার, দূরদর্শন ও হিন্দি ছায়াছবিতে কাজ করেছেন।

## প্রথম জীবন

পুনেতে এক সিন্ধি হিন্দু পরিবারে লিলেটের জন্ম। তার বাবা, গোবিন্দ কিসওয়ানি ভারতীয় রেলে কাজ করতেন। মা লীলা স্ত্রীরোগবিশারদ ছিলেন ও ভারতীয় সেনাবাহিনীতে কর্মরতা ছিলেন। তার বাবার ইচ্ছে ছিল মেয়েকে আধুনিক কোনো নাম দেওয়ার। তাই তিনি স্ত্রীর লীলা নামের নকল ফরাসি হিসেবে লিলেট নামটি রাখেন। উনি নামের মানে রাখতে চেয়েছিলেন *লিটল লীলা* বা ছোট লীলা। যদিও ছোটবেলায় এই নামের জন্য বন্ধুরা ঠাট্টা করত বলে লিলেটের নিজের কখনই এই নামটি পছন্দ ছিল না।

বাবার বদলির চাকরির কারণে তাকে ছোটবেলায় বিভিন্ন স্কুলে ভর্তি হতে হয়। তার মধ্যে ছিল দিল্লীর কারমেল কনভেন্ট ও পুনের সেন্ট মেরিজ স্কুল। দিল্লীর লেডি শ্রী রাম কলেজ থেকে লিলেট ইংরেজিতে স্নাতক হন। পরবর্তীকালে উনি ইংরেজি ও *মাস কমিউনিকেশন* নিয়ে স্নাতকোত্তর পরীক্ষায় পাশ করেন।

লিলেটরা তিন ভাইবোন। লিলেট সবচাইতে বড়। বোনের নাম লুশিন (রাশিয়ান বিমান ইলিউশিন থেকে নেওয়া নাম) ও ভাই পতঞ্জলি (হিন্দু যোগ দর্শনের একটি গুরুত্বপূর্ণ প্রামাণিক শাস্ত্রগ্রন্থ যোগসূত্র-এর সংকলকের নামে)। লুশিন, বিখ্যাত পণ্ডিত প্রদীপ দুবেকে বিবাহ করেছেন।

## পেশা

লিলেট অনেক ছায়াছবিতে অভিনয় করেছেন। তার মধ্যে উল্লেখযোগ্য হল নাসিরুদ্দিন শাহ্-এর সঙ্গে মীরা নায়ারের *[[মনসুন ওয়েডিং]]*, শাহরুখ খান, প্রীতি জিন্টা, সাইফ আলি খান ও জয়া বচ্চন-এর সঙ্গে *[[কাল হো না হো]]*, অমিতাভ বচ্চন-এর সঙ্গে *[[বাগবান]]*, মেয়ে নেহা দুবের সাথে *[[বো ব্যারাকস্‌ ফরএভার]]* এবং অক্ষয় কুমার ও দীপিকা পাড়ুকোন-এর সঙ্গে *[[হাউসফুল (২০১০ ফিল্ম)|হাউসফুল]]*।

ম্যাগি স্মিথ, জুডি ডেঞ্চ ও দেব পটেল-এর সঙ্গে ব্রিটিশ ছায়াছবি *[[দ্য বেস্ট এক্সটিক মেরিগোল্ড হোটেল]]* ও তার দ্বিতীয় ভাগে অভিনয় করেন লিলেট।

দূরদর্শন ও থিয়েটার অভিনেত্রী এবং পরিচালিকা রূপে উনি নাম করেছেন। উনি দিল্লীর ব্যারি জনের থিয়েটার অ্যাকশন গ্রুপের সঙ্গে যুক্ত।

## ব্যক্তিগত জীবন
লিলেট দুবের স্বামী রবি দুবে তাজ মানসিংহ হোটেলের সবচাইতে কমবয়সী *জেনারেল ম্যানেজার* ছিলেন। পরে তিনি টাটা গ্রুপের কর্পোরেট কমিউনিকেশনের সিনিয়র ভাইস প্রেসিডেন্ট পদে উন্নীত হন। ২০০৪ সালে তিনি চাকরি ছাড়েন। ২০১৫ সালে অগ্ন্যাশয়ের ক্যান্সারে তার মৃত্যু হয়।

তাদের দুই মেয়ে, নেহা ও ইরা। দুই বোনই থিয়েটার, সিনেমা ও দূরদর্শনে পার্শচরিত্রে অভিনয় করেন।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:সিন্ধি ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:পুণের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় মঞ্চ পরিচালক
বিষয়শ্রেণী:ভারতীয় নারী মঞ্চ পরিচালক
বিষয়শ্রেণী:সিন্ধি অভিনেত্রী
বিষয়শ্রেণী:সিন্ধি বংশোদ্ভূত ভারতীয় ব্যক্তি
জম্মু-শ্রীনগর জাতীয় সড়ক

**জম্মু শ্রীনগর জাতীয় মহাসড়ক** জাতীয় মহাসড়ক ৪৪ এর উত্তরতম অংশ (সকল জাতীয় মহাসড়ক পুনসংখ্যায়নের পূর্বের এটি জাতীয় মহাসড়ক ১এ ছিল)। এটি কাশ্মীর উপত্যকায় শ্রীনগরে শুরু হয়ে দক্ষিণ জম্মু শহরের দিকে গেছে।

কাশ্মীর উপত্যকাকে ভারতের অন্যান্য অংশের সাথে যুক্তকারী দুটি সড়কের মধ্যে এটি একটি, অন্যটি হল মুঘল সড়ক। এর যানচলাচল দুটি নিয়ন্ত্রণ কক্ষ থেকে নিয়ন্ত্রিত হয়, একটি শ্রীনগরে অপরটি জম্মু শহরে।

## বৈশিষ্ট্য
মহাসড়কটি শ্রীনগরের লাল চক থেকে শুরু হয়ে পুলওয়ামা জেলা, আনন্তনাগ জেলা, কুলগাম জেলা, রামবন জেলা ও উধমপুর জেলা অতিক্রম করে জম্মুতে গিয়ে শেষ হয়েছে। মহাসড়কটি কাশ্মীর উপত্যকায় ৬৮ কিলোমিটার পর্যন্ত অতিক্রম করেছে (কাজীগান্ড পর্যন্ত), এরপর কিছু ধারাবাহিক পর্বতমালা অতিক্রম করার পর জম্মু পৌছেছে। পর্বতমালাসমূহে, ভারী তুষারপাত ও ঘন ঘন ভূমিধ্বসের কারণে প্রায় সময়ই মহাসড়ক বন্ধ থাকে।
### উন্নতি
জম্মু ও কাশ্মীর সরকার মহাসড়ক বজায় রাখতে বিভিন্ন উন্নয়ন করে। যাত্রা আরামদায়ক  ও সংক্ষিপ্ত করতে অনেক জায়গায় নতুন ও সোজা রোডবেড তৈরি করে। বিশেষকরে টানেলসমূহ, যেমন চেনানী নাশরি সুরঙ্গপথ ও বানিহাল কাজীগান্ড সড়ক সুরঙ্গপথ জম্মু ও শ্রীনগরের ৩০ কিলোমিটার দুরত্ব কমিয়েছে (পূর্বে ২৯৫ কিলোমিটার ছিল) এবং শীতকালীন বন্ধ কমিয়ে দিয়েছে।

## বিপত্তি
এ মহাসড়কেই ২০১৯ সালের ১৪ ফেব্রুয়ারি নিরাপত্তা বাহিনীর সদস্যদের বহনকারী একটি গাড়িকে ভারতের জম্মু ও কাশ্মীর রাজ্যের পুলওয়ামা জেলার লেথপোরায় (আবন্তিপোরারের কাছে) স্করপিও গাড়ি দ্বারা আত্মঘাতী বোমা হামলা করে সন্ত্রাসবাদীরা। এই হামলার ফলে ৪৮ জন সেন্ট্রাল রিজার্ভ পুলিশ ফোর্স (সিআরপিএফ) কর্মীর এবং আক্রমণকারীর মৃত্যু ঘটে। এই হামলার দায় পাকিস্তান-ভিত্তিক ইসলামী জঙ্গি গোষ্ঠী জইশ-ই-মুহাম্মদ স্বীকার করেছে।

## তথ্যসূত্র

বিষয়শ্রেণী:জম্মু ও কাশ্মীরের জাতীয় সড়ক
বিষয়শ্রেণী:শ্রীনগরের পরিবহন
লাক্কি মারওয়াত জেলা

**লাক্কি মারওয়াত জেলা** (, ) পাকিস্তানের খাইবার পাখতুনখোয়া প্রদেশের বন্নু বিভাগের একটি জেলা। ১৯৯২ সালের ১ জুলাই তারিখে এটি প্রশাসনিক জেলা হিসেবে গঠন করা হয়েছিল, এর আগে এটি বন্নু জেলার একটি তহসিল ছিল।

## জনসংখ্যার উপাত্ত
১৯৯৮ সালের আদমশুমারি অনুযায়ীর হিসাব অনুযায়ী জেলাটির জনসংখ্যা ছিল প্রায় ৪৯০,০২৫ জন। মোট জনসংখ্যার ৪৬,৮৭৮ জন বা ৯.৬% মানুষ শহুরে অধিবাসী, এবং ৪৪৩,১৪৭ জন বা ৯০.৪% জনসংখ্যা গ্রামীণ বাসিন্দাদের হিসাবে রেকর্ড করা হয়েছিল।

## প্রশাসন
জেলাটিতে একটি পৌর কমিটি এবং এক শহরে কমিটি রয়েছে। এখানে মোট ১৫৭টি মৌজা (ক্ষুদ্রতম রাজস্ব ইউনিট) রয়েছে।

## তথ্যসূত্র

## বহিঃসংযোগ
*Marwat uprising against the Sikhs (1847) 
*District Government Lakki Marwat

বিষয়শ্রেণী:খাইবার পাখতুনখোয়ার জেলা
বিষয়শ্রেণী:লাক্কি মারওয়াত জেলা
ফিল্মি

**ফিল্মি** ভারতের একটি চলচ্চিত্রভিত্তিক টিভি চ্যানেল, যার প্রধান কার্যালয় মুম্বইতে অবস্থিত। চ্যানেলটি ২০০৬ সালের ফেব্রুয়ারি মাসের ১২ তারিখে যাত্রা শুরু করে।

## অনুষ্ঠানমালা
চলচ্চিত্রের পাশাপাশি চ্যানেলটি বিভিন্ন রকম অনুষ্ঠানমালাও প্রচার করে। এগুলো হল:
* *আজ কি ফিল্মি খবর*
* *বাথরুম সিঙ্গার*
* *বলিউড কা বস*
* *ফিল্মি হট ব্রেক*
* *ফিল্মি স্টক এক্সচেঞ্জ*
* *রকি'স ৯৯*
* *দ্য জাঙ্গল বুক*

## তথ্যসূত্র

বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:টেলিভিশন স্টেশন
বিষয়শ্রেণী:ভারতের হিন্দি ভাষার টেলিভিশন চ্যানেল
বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ভারতের চলচ্চিত্র চ্যানেল
নিউজ১৮ বাংলা

**নিউজ১৮ বাংলা** একটি বাংলা ভাষার ভারতীয় সংবাদভিত্তিক টিভি চ্যানেল, যার মালিক নেটওয়ার্ক ১৮। চ্যানেলটি ২০১৪ সালের ১০ মার্চ যাত্রা শুরু করে। যাত্রা শুরুকালীন সময়ে চ্যানেলটির নাম ছিল ইটিভি নিউজ বাংলা। অতঃপর ২০১৮ সালের ১২ মার্চ চ্যানেলটির নাম পরিবর্তন করে **নিউজ১৮ বাংলা** রাখা হয়।

## তথ্যসূত্র

বিষয়শ্রেণী:কলকাতার গণমাধ্যম
বিষয়শ্রেণী:বাংলা সংবাদ চ্যানেল
বিষয়শ্রেণী:ভারতে বাংলা ভাষার টেলিভিশন চ্যানেল
বিষয়শ্রেণী:২০১৪-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:কলকাতার টেলিভিশন স্টেশন
বিষয়শ্রেণী:২০১৪-এ পশ্চিমবঙ্গে প্রতিষ্ঠিত
বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল
বিষয়শ্রেণী:নেটওয়ার্ক১৮ গ্রুপ
রিপোর্টার টিভি

**রিপোর্টার টিভি** ভারতে মালয়ালম ভাষার একটি সংবাদভিত্তিক টিভি চ্যানেল।

## ইতিহাস
চ্যানেলটি ২০১১ সালের ১৩ মে যাত্রা শুরু করে। চ্যানেলটি দক্ষিণ ভারতের প্রথম সংবাদভিত্তিক এইচডি চ্যানেল। চ্যানেলটির আন্তর্জাতিক অফিস দুবাই মিডিয়া সিটিতে অবস্থিত।

## মালিকানা
চ্যানেলটি কোচিভিত্তিক ইন্দো এশিয়ান নিউজ চ্যানেল প্রাইভেট লিমিটেডের মালিকানাধীন।

## তথ্যসূত্র

বিষয়শ্রেণী:২০১১-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:টেলিভিশন স্টেশন
বিষয়শ্রেণী:২০১১-এ কেরলে প্রতিষ্ঠিত
বিষয়শ্রেণী:মালয়ালম ভাষার টেলিভিশন চ্যানেল
স্টার মুভিজ সিলেক্ট এইচডি

**স্টার মুভিজ সিলেক্ট এইচডি** একটি ভারতীয় উপগ্রহভিত্তিক টিভি চ্যানেল। চ্যানেলটির মালিক 'স্টার ইন্ডিয়া'। চ্যানেলটি 'স্টার ইন্ডিয়া'র তৃতীয় ইংরেজি ভাষার চলচ্চিত্রভিত্তিক চ্যানেল। চ্যানেলটি ২০১৫ সালের ৯ এপ্রিল যাত্রা শুরু করে।  চ্যানেলটি এইচডিতে হলিউডের চলচ্চিত্র প্রচার করে থাকে।

## তথ্যসূত্র

বিষয়শ্রেণী:২০১৫-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:এইচডি চ্যানেল
বিষয়শ্রেণী:স্টার ইন্ডিয়া
বিষয়শ্রেণী:২০১৫-এ ভারতে প্রতিষ্ঠিত